Jabarkan Pada abad ke-20 dari Islam di Poland dalam bahasa melayu

Pada tahun 1919, semasa Peperangan Poland-Bolshevik, dua pegawai tentera Tatar yang berkhidmat dalam Tentera Poland, Kolonel Maciej Bajraszewski dan Kapten Dawid Janowicz-Czaiński menubuhkan sebuah rejimen askar berkuda Tatar untuk berjuang bersama tentera Poland. Pasukan ini diubah menjadi sebuah skuadron selepas peperangan, menyambung tradisi ketenteraan Tatar yang pernah berjuang dalam Komanwel Poland-Lithuania. Hal ini merupakan salah satu pencapaian utama masyarakat Tatar Poland pada kurun ke-20. Sewaktu kemerdekaan Poland, masyarakat Tatar dianggarkan berjumlah seramai 6000 orang (menurut banci tahun 1931), kebanyakan mereka menduduki kawasan Wilno, Nowogródek dan Białystok Voivodships. Sebahagian besar masyarakat Lipka Tatar juga terdapat di luar Poland, terutama sekali di Lithuania dan Belarus (khususnya di Minsk). Walaupun kecil, masyarakat Tatar membentuk masyarakat minoriti yang dinamik di Poland. Sebuah Pertubuhan Agama Islam ditubuhkan pada tahun 1917 untuk mentadbir hal-ehwal masyarakat Islam di sana. Pada masa yang sama, sebuah pertubuhan untuk memelihara kebudayaan dan pendidikan orang Tatar juga ditubuhkan. Pada tahun 1929, Muzium Nasional Tartar dibangunkan di Wilno dan pada 1931, Arkib Kebangsaan Tatar ditubuhkan. Semua orang Islam yang berkhidmat dalam tentera Poland dikerahkan ke Rejimen ke-13. Skuadron Askar Berkuda Tatar, dan dibenarkan untuk menggunakan panji-panji dan seragam mereka sendiri. Upacara angkat sumpah ketenteraan untuk askar Islam berbeza dengan askar-askar daripada agama yang lain kerana disaksikan oleh Ketua Imam Tentera Poland..

Selepas Perang Dunia Kedua, kebanyakan kawasan Tatar diilhakan oleh Soviet Union dan hanya tiga kawasan petempatan yang kekal di dalam Poland (Bohoniki, Kruszyniany dan Sokółka). Namun, ramai orang Tatar yang berpindah ke kawasan takluk Poland dan menempatkan diri mereka di beberapa lokasi di timur Poland terutama sekali di kota Białystok, dan juga di bahagian utara dan barat negara itu (di Gdańsk dan Gorzów Wielkopolski).